LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 M. BALANDŽIO 16 D. ĮSAKYMO NR. 184 „DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAKEITIMO

2004 m. liepos 27 d. Nr. D1-420

Vilnius

Vadovaudamasis Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.4 punktu,

Pakeičiu statybos techninį reglamentą STR 1.01.07:2002 „Nesudėtingi (tarp jų laikini) statiniai“ (toliau – Reglamentas), patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639):

1. Reglamento 4.3 ir 4.4 papunkčius išdėstau taip:

„4.3. Lietuvos Respublikos žemės įstatymas (Žin., 1994, Nr. 34-620; 2004, Nr. 28-868);

4.4. Lietuvos Respublikos nekilnojamojo turto kadastro įstatymas (Žin., 2000, Nr. 58-1704; 2003, Nr. 57-2530);“.

2. Reglamento 4.10 papunktį išdėstau taip:

„4.10. Lietuvos Respublikos Vyriausybės 2002 m. lapkričio 19 d. nutarimas Nr. 1797 „Dėl Verslo liudijimų išdavimo gyventojams tvarkos“ (2002, Nr. 112-4992);“.

3. Reglamento 4.12, 4.13, 4.14 ir 4.15 papunkčius išdėstau taip:

„4.12. Lietuvos Respublikos žemės ūkio ministro 2002 m. gruodžio 30 d. įsakymas Nr. 522 „Dėl Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių“ (Žin., 2003, Nr. 18-790);

4.13. STR 1.02.06:2002 „Teritorijų planavimo ir statybos techninės veiklos pagrindinių sričių vadovų kvalifikaciniai reikalavimai ir atestavimas“ (Žin., 2002, Nr. 54-2152);

4.14. STR 1.05.06:2002 „Statinio projektavimas“ (Žin., 2002, Nr. 54-2144);

4.15. STR 1.11.01:2002 „Statinių pripažinimo tinkamais naudoti tvarka“ (Žin., 2002, Nr. 60-2475);“.

4. Reglamento 4.17 ir 4.18 papunkčius išdėstau taip:

4.17. STR 1.07.01:2002 „Statybos leidimas“ (Žin., 2002, Nr. 55-2203);

4.18. STR 1.05.07:2002 „Statinio projektavimo sąlygų sąvadas“ (Žin., 2002, Nr. 54-2153);“.

5. Reglamento 4.20 ir 4.21 papunkčius išdėstau taip:

„4.20. STR 1.07.05:2002 „Nuolatinės statybos komisijos pavyzdiniai nuostatai“ (Žin., 2002, Nr. 54-2147);

4.21. STR 1.09.04:2002 „Statinio projekto vykdymo priežiūra“ (Žin., 2002, Nr. 43-1638);“.

5. Papildau Reglamentą naujais 4.23, 4.24, 4.25, 4.26 ir 4.27 papunkčiais ir juos išdėstau taip:

„4.23. STR 1.01.06:2002 „Ypatingi statiniai“ (Žin., 2002, Nr. 43-1639);

4.24. STR 1.01.08:2002 „Statinio statybos rūšys“ (Žin., 2002, Nr. 119-5372);

4.25. Lietuvos Respublikos socialinės apsaugos ir darbo ministrės ir Lietuvos Respublikos aplinkos ministro 1998 m. gruodžio 24 d. įsakymas Nr. 184/282 „Dėl Darboviečių įrengimo statybvietėse nuostatų patvirtinimo“ (Žin., 1999, Nr. 7-155);

4.26. STR 2.02.01:2004 „Gyvenamieji pastatai“ (Žin., 2004, Nr. 23-271; Nr. 50-1683);

4.27. STR 2.01.04:2004 „Gaisrinė sauga. Pagrindiniai reikalavimai“ (Žin., 2004, Nr. 23-488).“.

6. Išbraukiu Reglamento 5 punktą.

7. Reglamento 6.3 papunktį išdėstau taip:

„6.3. Gyvenamasis pastatas (namas) – pastatas, kurio daugiau kaip pusė naudingojo ploto yra gyvenamosios patalpos. Gyvenamiesiems pastatams netaikomos Reglamente nurodytos nesudėtingiems statiniams taikomos Statybos įstatymo nustatytų reikalavimų išimtys;“.

8. Reglamento 8 punktą išdėstau taip:

„8. Nesudėtingų statinių sąrašas pateikiamas Reglamento 1 priede. Laikinų statinių sąrašas pateikiamas Reglamento 6.1 papunktyje.“.

9. Reglamento 11 punktą išdėstau taip:

„11. Nesudėtingų statinių techniniai parametrai pateikiami Reglamento prieduose.“.

10. Reglamento 12, 13, 14, 15, ir 16 punktus išdėstau taip:

„12. Nesudėtingiems statiniams taikomos šios Statybos įstatymo nustatytų reikalavimų išimtys:

12.1. nesudėtingiems statiniams nekilnojamosios kultūros vertybės teritorijoje:

12.1.1. rengiamas nesudėtingo statinio projektas [4.14] (toliau – supaprastintas statinio projektas), kurį patikrina: savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus ir už nekilnojamųjų kultūros vertybių apsaugą atsakingos institucijos įgaliotas valstybės tarnautojas;

12.1.2. nereikalingas statybos leidimas ir leidimas statinį griauti. Vietoj jų reikalingi raštiški tarnautojų, išvardytų 12.1.1 papunktyje, pritarimai (raštiški pritarimai čia ir toliau – įgaliotųjų valstybės tarnautojų statinio supaprastinto projekto kiekviename lape, įskaitant aiškinamąjį raštą);

12.1.3. I grupės nesudėtingiems statiniams neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.2. nesudėtingiems statiniams saugomoje teritorijoje:

12.2.1. rengiamas supaprastintas statinio projektas [4.14], kurį patikrina: savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus ir regiono aplinkos apsaugos departamento įgaliotas valstybės tarnautojas;

12.2.2. nereikalingas statybos leidimas. Vietoj jo reikalingi raštiški valstybės tarnautojų, išvardytų 12.2.1 papunktyje, pritarimai;

12.2.3. neprivaloma statinio statybos techninė priežiūra;

12.2.4. nereikalingas statybos leidimas statinį griauti;

12.2.5. I grupės nesudėtingiems statiniams neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.3. I grupės nesudėtingiems statiniams, išskyrus statomus teritorijose, išvardytose 12.1 ir 12.2 papunkčiuose:

12.3.1. neprivalomas statinio projektas;

12.3.2. nereikalingas statybos leidimas;

12.3.3. neprivaloma skirti (pasamdyti) statybos vadovą;

12.3.4. neprivaloma statinio statybos techninė priežiūra;

12.3.5. nereikalingas statybos leidimas statinį griauti;

12.3.6. neprivaloma atlikti: statinio kadastrinius matavimus, statinio pripažinimą tinkamu naudoti ir statinio registravimą Nekilnojamojo turto registre;

12.4. II grupės nesudėtingiems statiniams, išskyrus statomus teritorijose, išvardytose 12.1 ir 12.2 papunkčiuose:

12.4.1. statybos sklypo inžinerinius tinklus, statinio inžinerines sistemas prijungiant prie už sklypo ribų esančių inžinerinių tinklų ar sklypo vidaus susisiekimo komunikacijas prijungiant prie už sklypo ribų esančių susisiekimo komunikacijų – viešųjų kelių (gatvių), vietoj statinio projektavimo sąlygų sąvado reikalingas šių tinklų ar komunikacijų savininkų raštiškas sutikimas, nustatant prijungimo sąlygas;

12.4.2. rengiamas supaprastintas statinio projektas [4.14], kurį patikrina savivaldybės administracijos valstybės tarnautojas, įgaliotas nustatyti statinio architektūros ir statybos sklypo tvarkymo urbanistinius reikalavimus;

12.4.3. nereikalingas statybos leidimas. Vietoj jo reikalingas raštiškas valstybės tarnautojo, paminėto 12.4.2 papunktyje, pritarimas;

12.4.4. neprivaloma statinio projekto vykdymo priežiūra;

12.4.5. neprivaloma statinio statybos techninė priežiūra;

12.4.6. nereikalingas statybos leidimas statinį griauti;

13. Reglamento 12 punkto nuostatos taikomos naujo statinio statybos, esamo rekonstravimo bei kapitalinio remonto, taip pat griovimo atvejais.

14. Nesudėtingi statiniai saugomoje teritorijoje turi atitikti specialius projektavimo ir statybos reikalavimus, nustatytus saugomų teritorijų individualiuose apsaugos reglamentuose, jeigu juose nustatyti griežtesni (nei statybos techniniuose reglamentuose) statinių matmenų ir kitų sprendinių apribojimai (statinių aukščiai, plotai, konstrukcijų bei inžinerinės įrangos tipai, atstumai nuo vandens telkinių ir pan.).

15. Raštiški valstybės tarnautojų pritarimai, suteikiantys teisę statyti, rekonstruoti, kapitališkai remontuoti ar griauti nesudėtingus statinius, galioja 3 metus.

16. Raštiški valstybės tarnautojų pritarimai, suteikiantys teisę statyti laikinus statinius galioja 3 metus.“.

11. Reglamento 18 ir 19 punktus išdėstau taip:

„18. Statinio projekto (projekto dalies) vadovas ir statinio projekto vykdymo priežiūros (priežiūros dalies) vadovas turi atitikti nustatytus kvalifikacinius reikalavimus [4.1], [4.13]. Jei projektuotojas, turintis statybos, architektūros ar kito techninio profilio aukštąjį ar aukštesnįjį išsimokslinimą, kaip fizinis asmuo rengia statinio projektą, jo veikla turi būti įteisinta Lietuvos Respublikos įstatymų ar kitų teisės aktų nustatyta tvarka.

19. Statinio statybos vadovui (statinio specialiųjų darbų vadovas) neprivalomas kvalifikacijos atestatas [4.1], tačiau jis privalo turėti statybos, architektūros ar kitą aukštąjį ar aukštesnįjį inžinerinį išsimokslinimą ir jo veikla turi būti įteisinta Lietuvos Respublikos įstatymų ar kitų teisės aktų nustatyta tvarka.“.

12. Reglamento 21.8 papunktį išdėstau taip:

„21.8. vykdyti darboviečių įrengimo reikalavimus [4.22], [4.25].“.

13. Reglamento 1 priedą išdėstau nauja redakcija (pridedama).

SUSISIEKIMO MINISTRAS,

PAVADUOJANTIS APLINKOS MINISTRĄ	ZIGMANTAS BALČYTIS

PATVIRTINTA

Lietuvos Respublikos aplinkos ministro

2004 m. liepos 27 d. įsakymu Nr. D1-420

STR 1.01.07:2002

1 priedas

NESUDĖTINGŲ STATINIŲ SĄRAŠAS

1 lentelė

PASTATAI

Eil. Nr.	Pastatai	Didžiausias aukštis, m	Didžiausias plotas*, m2	Apribojimai ar papildomi reikalavimai

I grupė	II grupė	I grupė	II grupė
1.	Namų ūkio pastatas be gyvenamųjų patalpų	7,5	-	80	-
2.	Negyvenamosios paskirties priestatas prie bet kurio pastato	5	7,5	40	80	**
3.	Šiltnamis	3	5	50	80	**
4.	Įvairių kitų, ne namų ūkio paskirčių pastatai***	5	8,5	50	80	**
5.	Laikini pastatai	-	8,5	-	80

* visų aukštų, rūsio (pusrūsio), antstatų, pastogės patalpų ir naudojimo paskirtimi susietų priestatų plotų, apskaičiuotų tarp išorinių sienų išorinių paviršių, suma;

** statant ne privačioje žemėje, taikomi II grupės nesudėtingiems statiniams keliami reikalavimai, be to, reikalingas žemės savininko (valdytojo) raštiškas sutikimas;

*** išskyrus pastatus, kuriuose:

naudojamos ar saugojamos pavojingos medžiagos, nepriklausomai nuo jų ribinių kiekių;

yra potencialiai pavojingi įrenginiai, nepriklausomai nuo jų parametrų;

naudojami atviros liepsnos įrenginiai;

Pastaba. Minimalūs atstumai nuo 1 lentelėje išvardytų pastatų iki kaimyninio sklypo ribos turi būti:

1) 3 m – statytojo sklypo šiaurinėje pusėje (tarp (>)315° ir (<)45º);

2) 2 m – statytojo sklypo rytinėje (tarp 45° ir 135°) ir vakarinėje (tarp 225° ir 315°) pusėse;

3) 1 m – statytojo sklypo pietinėje pusėje (tarp (>)135° ir (<)225°).

Šiuos atstumus galima sumažinti iki 1 m (ar blokuoti pastatus ant sklypų ribos), tik turint rašytinį kaimyninio sklypo savininko (naudotojo) sutikimą (rašytinį susitarimą).

Visais paminėtais atvejais privaloma laikytis gaisrinės saugos reikalavimų [4.27].

2 lentelė

INŽINERINIAI STATINIAI

Eil. Nr.	Inžineriniai statiniai	Didžiausias aukštis, m	Didžiausias užimamas plotas, m2	Apribojimai ar papildomi reikalavimai

I grupė	II grupė	I grupė	II grupė

1.	Sklypo vidaus susisiekimo komunikacijos	+	-	+	-	Čia ir toliau „+“ reikšmę žr. lentelės apačioje „Namų valdoje“
2.	Sklypo vidaus inžineriniai tinklai: vandentiekio, nuotekų šalinimo, telekomunikacijų	+	-	+	-	Vartotojo atsakomybės ribose „Namų valdoje“.
3.	Sklypo vidaus elektros inžineriniai tinklai (požeminiai kabeliai)	-	+	-	+	Montavimą gali atlikti tik turintys tą teisę kvalifikuoti specialistai „Namų valdoje“
4.	Saulės energijos kaupimo statinys	10	10	<50	50-100	rengiant saulės energijos kaupimo įrenginius ant pastato, žr. STR 1.01.08:2002 [4.24]
5.	Žaibosaugos statinys	+	Įrengiant statinio (pastato) žaibosaugos sistemą, žr. STR 1.01.08:2002 [4.24]
6.	Radijo, televizijos antena. Stiebai: vėliavų, sirenų, signalizacijos ir pan.	15	30	-	-	Įrengiant anteną ant pastato stogo ar sienos, žr. STR 1.01.08:2002 [4.24]
7.	Telekomunikacijų linijos	-	+	-	-	Kai jos tiesiamos kabelių klotuvu grunto pradūrimo bei kryptinio gręžimo įrenginiais ir mažosiomis mechanizacijos priemonėmis
8.	Vandens bakas	10	10	tūris <5 m3	tūris 5-10 m3	Įrengiant baką ant pastato, žr. STR 1.01.08:2002 [4.24]
9.	Šachtinis šulinys	+	-	+	-	Išlaikant sanitarinius atstumus iki kitų statinių [4.26]
10.	Baseinas (su fontanu ar be jo)	<5	5-10	20	> 20	Nurodytas fontano konstrukcijos aukštis
11.	Kūdra	-	-	300,0	>300
12.	Tvora	1,8	>1,8 iki 2,0	-	-	*
13.	Atraminė sienutė	1,0	>1,0 iki 1,5	-	-	**
14.	Naminių gyvūnų aptvarai (diendaržiai)	2,0	2,0	200	>200	*** Statant aptvarus miestuose, taikomi II grupės nesudėtingiems statiniams keliami reikalavimai
15.	Voljerai	5	5	100	>100	***
16.	Karvelidės	5	5	25	>25	*** Įrengiant karvelides ant pastato stogo, žr. STR 1.01.08:2002 [4.24]
17.	Sporto ir rekreacinės paskirties inžineriniai statiniai:
17.1.	atviros sporto aikštelės be tribūnų	-	-	300	>300
17.2.	atviras žiūrovinis statinys: įvairių renginių scenos, estrada, šokių aikštelė ir pan.	-	-	100	>100
17.3.	Sklypo ar teritorijos tvarkymo bei puošybos statiniai: kopėčios, turnikai, šliaužimo takeliai, treniruokliai, stacionarūs baldai, laipynės, sūpynės ir pan., išskyrus atrakcionus	<5	5-10	+	-
17.4.	Persirengimo kabinos, pažintinių, mokomųjų ir kitų takų danga, takų laiptai, stendai ir pan.	<5	5-10	+	-
18.	Skulptūra ar kito tipo paminklas, kryžius, koplytstulpis ir pan.	5	>5	-	-
19.	Kapo paminklas, antkapis, suolelis prie kapo, kapo tvora ir pan.	+	-	-	-	Pagal kapinių tvarkymo taisykles
20.	Lieptas, tiltelis ar prieplauka	<15 (ilgis nuo kranto linijos)	15-25 (ilgis nuo kranto linijos)	<30	30-50	Reikalinga raštiška sutartis dėl vandens telkinio naudojimo statybai su to telkinio savininku (valdytoju). Jei vandens telkinys nesiriboja su statytojo žemės sklypu, reikalingas to žemės sklypo savininko (naudotojo) raštiškas sutikimas
21.	Valčių pastogė	3	3	<20	20-40	Žr. 20 p. Tik rekreacinėse zonose
22.	Šuolių į vandenį statinys	-	3	-	-	Žr. 20 p.
23.	Geodezinis ženklas	+	-	-	-
24.	Meteorologinių stebėjimų aikštelė	+	-	-	-
25.	Reklaminis inžinerinis statinys	<5	5-15	-	-	Įrengiant prie kelių (gatvių), reikalingas raštiškas kelių policijos sutikimas. Įrengiant reklaminį įrenginį ant pastato stogo ar sienos, žr. STR 1.01.08:2002 [4.24]
26.	Eismo reguliavimo skydas ar eismo ženklas prie susisiekimo komunikacijų	+	-	-	-	Pagal eismo reguliavimo teisės aktus.
27.	Sandėliavimo ar parodos aikštelė	-	-	100	>100
28.	Laikini statiniai	3	>3	20	>20

„+“ – taikomi tos grupės reikalavimai, nenustatant parametrų.

* Bet kokia tvora ant sklypo ribos gali būti statoma, tik turint rašytinį gretimo sklypo savininko sutikimą. Be gretimo sklypo savininko sutikimo prie sklypo ribos (tvoros konstrukcijoms neperžengiant sklypų ribos) tvoras galima statyti:

1) statytojo sklypo šiaurinėje pusėje (tarp (>)315° ir (<)45º) – ažūrinę tvorą, kurios kiaurymių plotas didesnis už 50% bendro tvoros ploto (įskaitant ir stulpų bei tvoros cokolinės dalies, metančios šešėlį į gretimą sklypą, plotą) (toliau – kiaurymių plotas);

2) statytojo sklypo rytinėje (tarp 45° ir 135°) ir vakarinėje (tarp 225° ir 315°) pusėse:

ažūrinę tvorą, kurios kiaurymių plotas didesnis už 25%;

3) statytojo sklypo pietinėje pusėje (tarp (>)135° ir (<)225°) – tvoros tipas nereglamentuojamas.

Statant tvoras tarp sklypų, kurių paviršius turi skersinį (tvoros atžvilgiu) nuolydį, tvoros aukštis (įskaičiuojant į jį cokolį – atraminės sienutės viršutinę dalį) skaičiuojamas (matuojamas) nuo aukštesniojo žemės paviršiaus.

Tvoros su cokoliais neturi kliudyti paviršinio vandens nutekėjimo nuo gretimo sklypo; kai yra toks pavojus, statytojas privalo, susitaręs su kaimyninio sklypo savininku, įrengti paviršinio vandens nutekėjimo sistemą (į lietaus nuotakyną, griovį, drenažą ar rasti abiem savininkams priimtiną sprendimą), gavus jos savininko sutikimą raštu.

** Jei atraminė sienutė statoma ant sklypo ribos, būtina gauti kaimyninio sklypo savininko rašytinį sutikimą. Neturint tokio sutikimo, atraminę sienutę galima statyti savo sklype:

1) prie sklypo ribos (tvoros konstrukcijoms neperžengiant sklypų ribos) – sklypo pietinėje pusėje (tarp (>)135° ir (<)225°);

2) ne mažesniu kaip 1 m atstumu nuo kaimyninio sklypo ribos – sklypo rytinėje (tarp 45° ir 135°) ir vakarinėje (tarp 225° ir 315°) pusėse;

3) ne mažesniu kaip 2 m atstumu nuo kaimyninio sklypo ribos – sklypo šiaurinėje pusėje (tarp (>)315° ir (<)45º).

*** Privaloma numatyti teršalų surinkimo ir utilizavimo priemones.

Pastaba. Minimalus atstumas nuo inžinerinių statinių (išskyrus išvardytus lentelės 12–15 punktuose) iki kaimyninio sklypo ribos turi būti 1 m. Mažesniu atstumu šie statiniai gali būti statomi, tik turint rašytinį kaimyninio sklypo savininko (naudotojo) sutikimą. Atstumas nuo 14–15 punktuose nurodytų statinių iki sklypo ribos – ne mažesnis kaip 3 m.

Bendros pastabos 1 ir 2 lentelėms:

1. I grupės nesudėtingiems statiniams, statomiems ne privačiame žemės sklype, taikomi II grupės nesudėtingiems statiniams keliami reikalavimai.

2. Bendras statinių užstatymo plotas neturi viršyti teritorijų planavimą reglamentuojančiuose teisės aktuose, saugomų teritorijų apsaugos reglamentuose ir normatyviniuose statybos techniniuose dokumentuose nustatytų dydžių.

3. 1 ir 2 lentelėse nurodyti nesudėtingi statiniai (išskyrus statinius vandens telkinio akvatorijoje) gali būti statomi tik tuose žemės sklypuose, kurių žemės naudojimo paskirtis ir naudojimo būdas tai leidžia ir kuriuos statytojas valdo nuosavybės ar kita valdymo ir naudojimo teise.

4. Nesudėtinguose statiniuose atstumas tarp konstrukcijų atramų neturi viršyti 4,8 m.

______________